નવી દિલ્હી: છત્તીસગઢ સરકારે રાજ્યમાં ૫૦ લાખ મફત સ્માર્ટ ફોન વિતરણ માટે હેન્ડસેટ બનાવતી કંપની માઇક્રોમેક્સ અને રિલાયન્સ જીઓને ૧૫૦૦ કરોડ રૂપિયાનો ઓર્ડર આપી દીધો છે. સંચાર ક્રાંતિ યોજના હેઠળ રાજ્ય સરકાર મહિલાઓ અને વિદ્યાર્થીઓને મફતમાં સ્માર્ટ ફોન આપી રહી છે. માઇક્રોમેક્સના સહસ્થાપક વિકાસ જૈને કહ્યું છે કે, ૪૫ લાખ સ્માર્ટફોન મહિલાઓને આપવામાં આવશે અને અન્ય કોલેજ વિદ્યાર્થીઓને આપવામાં આવશે. આ પ્રોજેક્ટ હેઠળ ૧૦૦૦૦ કેમ્પ લગાવવામાં આવશે.